Buat 1 alinea dalam bahasa Betawi dengan unsur persuasif.

Ibnu Sina mêrupakan salèh atu èlmuwan amè pilsup muslim nyang nêrapin logika pilsapat dalêm tèologi Islam. Dulu, karna udèh kagak adè guru lagi nyang bisè ngajarinnyè, Ibnu Sina mutusin buat mêlajarin èlmu kêdoktêran amè ngêbacè buku-buku têntang duniè kêdoktêran sêcarè otodidak. Diè têrus ngêbacè amè ngêbacè. Bêrkat kêpandèian amè kêbêrsahajèannyè, diè ngêjadi doktêr bagi kaum miskin. Diè jugè ngabisin banyak waktu buat ngêgêlutin bêrbagè bidang kêèlmuan amè nulis buku. Diè ngêlahirin Magnum Opus Al-Qanun fi at-Thibb amè As-Syifa' nyang udèh ngêgêmparin khazanah kêèlmuan, khususnyè kêdoktêran di sêluruh bêlahan duniè. Dari kisah idup Ibnu Sina, adè duè hal nyang bisè diambil hikmah, yakni pêntingnyè ngêbacè amè nulis. Pêrtamè, ngêbacè ngêbukè cakrèwalè pêmikiran hinggè ngêbêntuk polè pikir kritis. Kêduè, dêngan nulis, karyè Ibnu Sina ampè karang masing ngêjadi rujukan dalêm duniè kêdoktêran. Mêski udèh wapat, bêliau masing bisè ngasih manpaat bagi banyak orang.